ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
وی۔ او۔ چدمبرا نار بندرگاہ نے ایک دن میں کارگو کے نقل وحمل میں ریکارڈ بنایا
بندرگاہ نے85,224ٹن کے پارسل کی نقل وحمل کی
نئی دہلی، 23 جولائی 2019، وی۔ او۔ چدمبرا نار بندرگاہ نے 27 جولائی 2019 کو ایک ہی دن میں کارگو کے1,80,597 میٹرک ٹن نقل وحمل کے ذریعہ ایک نیا ریکارڈ قائم کیا۔اس طرح اس نے سابقہ دن کا 177639 میٹرک ٹن کا ریکارڈ توڑ دیا۔ جو 16 نومبر 2017 کو قائم کیاگیا تھا۔ اس کارگو میں جو اہم سامان تھا ان میں 79230ٹن کوئلہ، 52200 ٹن کنٹینر سائز کارگو، 2900 ٹی ای یوز اور 49167 ٹن جنرل کارگو تھا۔
اس سے پہلے 25 جولائی 2019 کو بندرگاہ نے 85200 ٹن کے سب سے زیادہ پارسل والے سائز کے ساتھ ایک جہاز کے نقل وحمل کے ذریعہ ایک اور ریکارڈ قائم کیاتھا۔جب قبرص پرچم بردار والے جہاز ایم وی کامیکس ایمپرر 85224 ٹن لائم اسٹون کے ساتھ متحدہ عرب امارات کے مینا سقر کے بندرگاہ سے چنئی کے ایسٹرن بلک ٹریڈنگ پہنچا تھا۔اس سے پہلے بندرگاہ کی جانب سے نقل وحمل کا سب سے زیادہ پارسل سائز 11 فروری 2019 کو 84502 ٹن لائم اسٹون کے ساتھ ایم وی سفاکیہ ویو نام کا جہاز تھا۔
۔۔۔۔۔۔۔۔۔۔۔
U- 3496
(Visitor Counter : 75
امور صارفین، خوراک اور عوامی تقسیم کی وزارت
ایک ملک ایک راشن کارڈ اسکیم کے تحت تمل ناڈو اور اروناچل پردیش کو آج موجودہ قومی پورٹیبلیٹی کلسٹر سے مربوط کیا گیا
اب او این او آر سی کے تحت کل 28 ریاستیں اور مرکز کے زیر انتظام علاقے بلا رکاوٹ مربوط کر دیئے گیے ہیں
نئی دہلی، یکم اکتوبر ، 2020 / آج دو مزید ریاستوں تمل ناڈو اور اروناچل پردیش کو ایک ملک ایک راشن کارڈ کے تحت 26 ریاستوں اور مرکز کے زیر انتظام علاقوں کے موجودہ قومی پورٹیبلیٹی کلسٹر سے جوڑ دیا گیا ہے۔ ان ریاستوں کو قومی کلسٹر سے جوڑنے کی تیاریوں سے متعلق ضروری سرگرمیاں ان دو ریاستوں میں مکمل کی جا چک ہیں، جن میں ای پی او ایس سافٹویئر کی جدیدکاری ، مرکزی آئی ایم - پی ڈی ایس کے ساتھ جوڑا جانا اور ان وترن پورٹل کے ساتھ جوڑا جانا۔ مرکزی ریپوزیٹری میں راشن کارڈ اور مستفیدین کے اعداد و شمار کی دستیابی اور پورٹیبلیٹی کے قومی لین دین کی درکار جانچ وغیرہ شامل ہے۔ اس کے ساتھ ہی 28 ریاستیں اور مرکز کے زیر انتظام علاقے ایک ملک ایک راشن کارڈ منصوبے کے تحت ایک دوسرے سے بلا رکاوٹ مربوط کر دیئے گیے ہیں۔ ان 28 ریاستوں اور مرکز کے زیر انتظام علاقوں میں پی ڈی ایس کے مائیگرینٹ مستفیدین ایک ہی قیمت پر اور کسی بھی مناسب قیمت کی دوکان سے مرکز کی طرف سے جاری قیمتوں پر سبسڈی والا اناج حاصل کر سکتے ہیں۔ یہ سہولت ان لوگوں کے لیے یکم اکتوبر 2020 سے شروع کر دی گئی ہے۔
صارفین کے امور ، خوراک اور عوامی نظام تقسیم کی وزارت کے تحت خوراک اور عوامی نظام تقسیم کا محکمہ ایک ملک ایک راشن کارڈ کے ذریعے این ایس ایف اے کے تحت فائدوں کی ملک گیر پورٹیبلیٹی پر عمل درآمد کر رہا ہے جس کا مقصد این ایف ایس اے کے سبھی مستفیدین کو ایک متبادل فراہم کرنا ہے۔ ان ریاستوں کے مستفیدین این ایف ایس اے کے تحت ملک میں اپنی پسند کی کسی بھی جگہ کی مناسب قیمت کی دوکان سے اپنے حصے کا اناج لے سکتے ہیں۔ اس کے لیے انہیں اپنا موجودہ یا وہی راشن کارڈ استعمال کرنا ہوگا جو ای پی او ایس پر آدھار سے منسلک ہیں۔
یہ سہولت 26 ریاستوں اور مرکز کے زیر انتظام علاقوں میں بلا رکاوٹ شروع کر دی گئی ہے ۔ یہ علاقے ہیں آندھرا پردیش، بہار، دادرا و نگر حویلی اور دمن و دیو، گوا، گجرات ، ہریانہ، ہماچل پردیش ، جھارکھنڈ ، کیرالہ، کرناٹک، مدھیہ پردیش ، مہاراشٹر، میزورم، اڈیشہ، پنجاب ، راجستھان ، سکم ، تلنگانہ ، تریپورہ، اتر پردیش ، جموں و کشمیر ، منی پور ، ناگالینڈ، اترا کھنڈ، لکشدویپ اور لداخ بقیہ ریاستوں اور مرکز کے زیر انتظام علاقوں کو مارچ 2021 تک قومی پورٹیبلیٹی سے مربوط کیے جانے کا نشانہ مقرر ہے۔
۔۔۔۔۔۔۔۔۔۔۔۔۔۔۔۔۔
6021U –
(Visitor Counter : 132
خواتین اور بچوں کی ترقیات کی وزارت
خواتین کو با اختیاربنانے کے لئے نئی پالیسی
نئی دہلی، 28 جون / خواتین اور بچوں کی ترقی کی وزارت نے متعلقہ فریقوں کے مشوروں / رائے پر غور و خوض کرنے کے بعد خواتین کے لئے ایک قومی پالیسی کا مسودہ تیارکیا ہے ۔ اس مسودے کے مطابق ایک ایسے سماج کا ویژن پیش کیا گیا ہے ، جس میں خواتین اپنی مکمل صلاحیت کو حاصل کر سکیں اور زندگی کے ہر شعبے میں برابر کے ساجھیدار کے طور پر شریک ہونے کے قابل ہو سکیں ۔ پالیسی کے مسودے میں شناخت شدہ ترجیحی شعبوں میں خواتین کی مختلف ضروریات کا حل پیش کرنے کی کوشش کی گئی ہے ۔ ان شعبوں میں :  خوراک کی سکیورٹی اور تغذیہ سمیت صحت  تعلیم  معاشی صورت حال  ،  حکمرانی اور فیصلہ سازی  خواتین کے خلاف تشدد   خواتین کا حامی ماحول  ماحولیات اور آب و ہوا میں تبدیلی ، شامل ہیں ۔
مذکورہ بالا معلومات خواتین اور بچوں کی ترقی کی وزیر محترمہ اسمرتی زوبین ایرانی نے آج لوک سبھامیں ایک سوال کے تحریری جواب میں فراہم کی ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.2688
(Visitor Counter : 99
مواصلات اور اطلاعاتی ٹیکنالوجی کی وزارت
محکمہ ڈاک خصوصی مہم 3.0 کے دوران صفائی ستھرائی کے تصور کو دل سے قبول کر رہا ہے
محکمہ ڈاک اپنے نیٹ ورک کے 1.60 لاکھ ڈاک خانوں کا احاطہ کرتے ہوئے خصوصی مہم 3.0 کے ایک حصے کے طور پر سوچھتا پر‘‘پورے ملک میں’’ اپنی کوششیں جاری رکھے ہوئے ہے۔ حکومت ہند کے انتظامی اصلاحات اور عوامی شکایات کے محکمے کے ذریعے مربوط خصوصی مہم 3.0 کے نفاذ کا مرحلہ جگہوں کے انتظام، کام کی جگہوں کے ماحول میں بہتری اور مختلف ایم مقامات اور چینلز پر ملازمین اور شہریوں کے لیے خدمات کے تجربے میں اضافہ پر توجہ مرکوز کرتا ہے۔
عمل درآمد کا مرحلہ، جو باضابطہ طور پر محکمے کے ذریعے 2 اکتوبر کو صبح 11:00 بجے ایک مطابقت پذیر قومی شجرکاری مہم کے ساتھ شروع کیا گیا، اب مکمل طور پر عمل درآمد کے مرحلے میں ہے، جس میں درج ذیل اہم اہداف کو پیش نظر رکھا گیا ہے:
- 72 ہزار عوامی شکایات کا ازالہ
- سوچھتا کے موضوع پر توجہ مرکوز کرکے ملک گیر نیٹ ورک کے مقامی ذائقے کو فروغ دینے کے لیے 852 دیوار پر آرٹ کی تخلیق
- 72,468 فائلوں کا جائزہ اور ان کو ختم کرنا
- پورے نیٹ ورک پر بنیادی سوچھتا پروٹوکول پر عملدرآمد کی تکمیل کے لیے 165 ہائی ویبلٹی سائٹس
مہم کے پہلے ہفتے کی کامیابیوں میں 21,547 عوامی شکایات کا ازالہ، 17,449 شناخت شدہ مقامات کی صفائی ستھرائی اور کباڑ سامان کو ٹھکانے لگانے سے تقریباً 17,00,000 روپے کی آمدنی شامل ہے۔ اس سے تقریباً 1 لاکھ مربع فٹ جگہ خالی ہونے کی امید ہے، کچھ حلقے اسے کریچ اور تفریحی کلبوں کے لیے دوبارہ تیار کر رہے ہیں۔
محکمہ ڈاک خدمات کے معیار اور معیارات کی نئی سطحوں کو دریافت کرنے کے لیے آگے بڑھ رہا ہے جو اپنے لوگوں، عمل، ڈیجیٹل پلیٹ فارم اور فزیکل نیٹ ورک کے ذریعے معیار کی یقین دہانی کے نقطہ آغاز کے طور پر سوچھتا کے بنیادی اصول کے ساتھ حاصل کیے جا سکتے ہیں۔ 31 اکتوبر 2023 تک اس انتھک اور پیہم ٹیم ورک کے ذریعے "ڈاک سیوک" کے اس کے سروس نیٹ ورک کی سطح پر پرعزم دستے کی کامیابیوں کو دیکھنا دلچسپ ہوگا۔
کریچ کو خالی جگہ پر دوبارہ تعمیر کرکے سی پی ایم جی آفس، بنگلورو، کرناٹک کو تبدیل کیا گیا۔
کروکشیتر، ایچ پی او، ہریانہ میں وال آرٹ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ م ع ۔ع ن(
U.No 10580
(Visitor Counter : 10
وزارت اطلاعات ونشریات
پی آئی بی افسر سنجے کمار کا انتقال
نئی دہلی، 27/اپریل2021 ۔ انڈین انفارمیشن سروس  کے سینئر افسر سنجے کمار کا آج صبح کووڈ-19 انفیکشن کی وجہ سے انتقال ہوگیا۔ انھیں کل دہلی میں واقع جی ٹی بی اسپتال میں داخل کرایا گیا تھا۔
پی آئی بی میں ڈپٹی ڈائریکٹر  سنجے کمار سماجی انصاف و تفویض اختیارات کی وزارت کی تشہیری ضرورتوں کی ذمے داری سنبھال رہے تھے۔ اس کے علاوہ وہ وزارت سیاحت کے تشہیری کاموں کے ساتھ بھی وابستہ تھے۔ آئی آئی ایس میں 34 برسوں پر محیط شاندار کریئر کے دوران انھوں نے اطلاعات و نشریات کی وزارت کے تحت پی آئی بی کی مختلف تشہیری اکائیوں میں اپنی خدمات انجام دیں۔ اس کے علاوہ انھوں نے ایک مرکزی وزیر کے پرسنل اسٹاف کے طور پر بھی کام کیا۔ سنجے کمار نے این سی ای آر ٹی میں بطور پی آر او بھی اپنی خدمات انجام دیں۔ ان کے خاندان میں ان کی اہلیہ اور ایک بیٹا ہے۔
اطلاعات و نشریات کی وزارت کے سینئر اہلکاروں نے سنجے کمار کے انتقال پر تعزیت کا اظہار کیا ہے۔
آئی آئی ایس افسر سنجے کمار کو ان کی پیشہ وارانہ صلاحیت اور عوامی خدمات کے تئیں خودسپردگی کے لئے یاد کیا جائے گا۔
ارضیاتی سائنس کی وزارت
سمندر سے مضمراتی کیمیاوی اجزاء کی برآمدگی کی صورت حال
سی ایس آئی آر سائنس و ٹیکنالوجی اور ارتھ سائنسز کی وزارت کے وزیر مملکت  ڈاکٹر جتیندر سنگھ نے آج راجیہ سبھا میں ایک تحریری جواب میں یہ معلومات دی ہے کہ سنٹرل ڈرگ ریسرچ انسٹی ٹیوٹ، ارضیاتی سائنس کی وزارت  کے لیے نوڈل لیب تھی۔ انسداد کینسر، اینٹی انجیوجینک، اینٹی انفلامیٹری، اینٹی بیکٹیریل، اور جی پی سی آر پروفائلنگ کے لیے مختلف سرگرمیوں کے لیے کل 2654 مرکبات کی اسکریننگ کی گئی۔ خاص طور پر ایم او ای ایس پروگرام کے ذریعے جمع کرائے گئے مرکبات کی اینٹی کینسر سرگرمی کا جائزہ معیاری ضابطہ عمل /اسٹینڈرڈ آپریٹنگ پروٹوکول  کے مطابق پانچ مختلف کینسر قسم کی سیل لائنوں پر کیا گیا۔
1. اس کوشش کے ساتھ جی ایس/ آئی آئی سی ٹی 5/ 6 نامی ایک طاقتور کینسر کا انسداد کرنے والے سالمے کی نشاندہی کی گئی ہے۔ اس سالمے نے سنیٹینیب کے مقابلے میں ٹیومر کا خاتمہ کرنے والی بہتر صلاحیت کامظاہرہ کیا ہے۔ فی الحال، اس سالمے نے ابتدائی حفاظتی پروفائل کا راستہ صاف کر دیا ہے۔ مالیکیول کا مزید جائزہ لیا جائے گا۔
2. اسی طرح کے خطوط پر کینسر کے مریض کیموتھراپی کے بعد نیوروپیتھک درد کا شکار ہوتے ہیں۔ارضیاتی سائنس کی وزارت کے اس پروگرام کا استعمال کرتے ہوئے مریض کو تکلیف سے نجات دلانے کی اس کوشش میں، ایک نیا کمپاؤنڈ ایس بی/ سی ڈی آر 14/ 105 دریافت کیا گیا ہے جو کیموتھراپی سے متاثرہ مورو ثی اعصابی درد کو کم کر سکتا ہے۔ فی الحال، مالیکیول لیڈ آپٹیمائزیشن کے اعلی درجے کے مراحل میں بھی ہے اور آئی این ڈی کو فعال کرنے والے مطالعات جلد ہی فعال ہو جائیں گے۔
3. ایک بہت ہی طاقتور مالیکیول ایس پی/ این آئی ایس ای آر 29 ، ایک نئی قسم کی دوائی جس میں کینسر مخالف سرگرمی ہے شناخت کی گئی ہے۔ اس سالمے نے جانوروں کے ماڈل میں ٹیومر کے خلاف طاقتور سرگرمی کو ٹیکسول سے بہتر دکھایا ہے۔ اس مرکب میں بہت اچھا استحکام پایا جاتاہے اور یہ سائٹوسکیلیٹل فلیمینٹس میں خلل ڈالتا ہے۔ یہ مزید ترقی کے لئے ضروری شرائط پر پورا نہیں اترتا اور اس کی تفصیلات شائع کر دی گئی ہیں۔
بہت چھوٹی، چھوٹی اور درمیانی صنعتوں کی وزارت
مائیکرو صنعتوں میں میک اِن انڈیا
ایم ایس ایم ای کی وزارت ایم ایس ایم ای کےسیکٹر میں میک ان انڈیا کو بڑھاوا دینے کے لئے مندرجہ ذیل اسکیموں پر عملدرآمد کررہی ہے۔ ان اسکیموں میں مائیکرو اور چھوٹی سطح کی صنعتوں اور روایتی کاریگروں اور دستکاروں کو بااختیار بنا کر ملک میں مقامی طور پر تیار کی جانے والی مصنوعات پر توجہ مرکوز کی جاتی ہے ۔
- پرائم منسٹرز ایمپلائمنٹ جنریشن پروگرام  قرضے سے منسلک سبسڈی پروگرام ہے اور اس میں مقامی ہنر استعمال کرکے تیار مصنوعات ، خام مال اور مشنری کو اندرون ملک استعمال اور برآمدات کے لئے فروغ دیا جاتا ہے۔
- روایتی صنعتوں کے احیاء کے فنڈ کی اسکیم کے تحت روایتی صنعتوں اور کاریگروں کے لئے کلسٹر فراہم کرنے اور ان کو روزگار مہیا کرنے کی گنجائش ہے۔
- مائیکرو اور چھوٹی صنعتوں کے کلسٹر کے فروغ کا پروگرام  عام فیسلٹی مراکز کے قیام، بنیادی ڈھانچے کے فروغ وغیرہ کے لئے ہے۔
- گرام ادیوگ وکاس یوجنا میں یہی مشن اور کمبھار سشکتی کرن پروگرام کے تحت مکھی پالن کرنے والوں اور دیہی کمہاروں کے فروغ کا کام کیا جارہا ہے۔
- کھادی وکاس یوجنا کے تحت کھادی اداروں کو کھادی تیار کرنے اور روزگار فراہم کرانے کے لئے بڑھاوا دیا جاتا ہے۔
- ووکل فور لوکل کے فروغ کے لئے کھادی اینڈ ویلیج انڈسٹریز کمیشن نے مقامی مال اور ہنر کے استعمال سے کھادی پراکرتک پینٹ تیار کرنا شروع کیاہے۔ اس نے مقامی طور پر تیار مصنوعات کی مارکٹنگ کے لئے ایک نئے ای کامرس پلیٹ فارم کا آغاز کیا ہے۔www.ekhadiindia.com
درج بالا اسکیموں کے مؤثر نفاذ پر نظر رکھنے کےلئے تیسرے فریق کے ذریعہ جانچ پڑتال کی جاتی ہے۔
مذکورہ وزارت MSME کی کارکردگی کو بہتر بنانے کے لئے انٹرنیشنل کوآپریشن اسکیم کا نفاذ کررہی ہے تاکہ ان مصنوعات کے لئے نئی منڈیاں تلاش کی جاسکیں اور مینوفیکچرنگ کی صلاحیت بڑھانے کے لئے نئی ٹیکنالوجیز کو بروئے کار لایا جاسکے۔
ایم ایس ایم ای کے مرکزی وزیر جناب نرائن رائے نے آج راجیہ سبھا میں ایک تحریری جواب میں یہ اطلاع دی۔
نیتی آیوگ
گلوبل انوویشن انڈیکس 2023 میں ہندوستان کا چالیس واں مقام برقرار
نیتی آیوگ گلوبل انوویشن انڈیکس 2023 کے ہندوستان کے آغاز کی میزبانی کرے گا
ہندوستان گلوبل انوویشن انڈیکس 2023 میں 132 معیشتوں میں اپنا چالیسواں مقام برقرار رکھا ہے جو ورلڈ انٹلکچول پراپرٹی آرگنائزیشن نے جاری کیا ہے۔ ہندوستان گلوبل انوویشن انڈیکس  میں گزشتہ کئی برس سے اوپر بڑھنے کار رجحان رکھتا ہے اور 2015 میں 81ویں مقام سے بڑھتا ہوا 2023 میں چالیسویں مقام پر پہنچ گیا ہے۔
جی آئی آئی رینکنگ میں لگاتار بہتری کے پیچھے کا رفرما عوامل میں بھر پور نالج کیپٹل ، محترک اسٹارٹ اپ ایکوسسٹم اور بپلک اور پرائیویٹ تحقیقی تنظیموں کے ذریعہ کئے گئے زبردست کام شامل ہیں۔ سائنس کے محکمے بشمول سائنس اور ٹیکنالوجی کا محکمہ، بایو ٹیکنالوجی کا محکمہ، خلا کا محکمہ ، زرعی تحقیق اور صحت کی تحقیقی کا محکمہ وہ شعبے ہیں جنھوں نے اختراع ایکو سسٹم کو وسیع کرنے میں زبردست کام انجام دیئے ہیں۔
نیتی آیوگ مختلف شعبوں مثلا بجلی سے چلنے والی گاڑیوں ، بایو ٹیکنالوجی، نینو ٹیکنالوجی، خلا، متبادل توانائی کے وسائل وغیرہ میں پالیسی کے تحت اختراع لانے کے لئے قومی کوششوں کو تیز تر کرنے کی جانب اقدامات کررہا ہے۔
جی آئی آئی ٹی دنیا بھر میں حکومتوں کے لئے ایک قابل بھروسہ ذریعہ ہے کہ وہ متعلقہ ملکوں میں اختراع پر مبنی سماجی اقتصادی تبدیلیوں کا تخمینہ لگاسکیں۔ ادھر کئی برسوں سے جی آئی آئی نے خود کو کئی حکومتوں کے لئے ایک پالیسی ٹول کی حیثیت سے منوایا ہے اور انھیں موجودہ درجے کے بارے میں روشناس کرانے میں مدد دی ہے۔
ہندوستانی صنعتوں کی کنفیڈریشن  بھی اختراع پر مبنی معیشت کی جانب ہندوستان کے سفر میں ہم قدم ہے۔ اس سال نیتی آیوگ سی آئی آئی اور ورلڈ انٹلکچول پراپرٹی آرگنائزیشن  کے ساتھ مل کر 29 ستمبر 2023 کو جی آئی آئی 2023 کے ہندستانی لانچ کی ورچوئل میزبانی کررہا ہے۔
لانچ سیشن میں کئی اکابرین شرکت کریں گے جن میں جناب سمن بیری ، نائب چیئرمین نیتی آیوگی ، ڈاکٹر وی کے سرسوت ، رکن نیتی آیوگ جناب بی وی آر سبرامنیم چیف ایکزیکٹیو آفیسر نیتی آیوگ، جناب دارن تانگ ڈائرکٹر جنرل ڈبلیو آئی پی او، ڈاکٹر نوسادفورس چیئرمین سی آئی آئی نیشنل کمیٹی آن ٹیکنالوجی ، انوویشن اینڈ ریسرچ اور ساتھی صدر نیشں سی آئی آئی نیشنل کمیٹی آن ٹیکنالوجی، پروفیسر رشی کیش کرشنن ، ڈائرکٹر انڈین انسٹی ٹیوٹ آف منیجمنٹ بنگلور اور جناب آلوک نندا، ساتھی چیئرپرسن سی آئی آئی نیشنل کمیٹی آن ٹیکنالوجی، انوویشن اینڈ ریسرچ اور سی ای او، جی ای انڈیا ٹیکنالوجی سنٹر شامل ہیں۔
وزارت دفاع
چیف آف ڈیفنس اسٹاف جنرل انیل چوہان نے جموں و کشمیر کے راجوری سیکٹر میں فارورڈ پوسٹوں کا دورہ کیا؛ ایل او سی پر سیکورٹی کے منظر نامے اور آپریشنل تیاریوں کا جائزہ لیا
فرنٹ لائن پر تعینات سپاہیوں کے ساتھ دیوالی منائی
چیف آف ڈیفنس اسٹاف  جنرل انیل چوہان نے وائٹ نائٹ کور کمانڈر لیفٹیننٹ جنرل منجندر سنگھ کے ہمراہ 24 اکتوبر 2022 کو جموں و کشمیر کے راجوری سیکٹر میں اگلی چوکیوں کا دورہ کیا اور فرنٹ لائن پر تعینات فوجیوں کے ساتھ دیوالی منائی۔ سی ڈی ایس نے نوشہرہ سیکٹر کی جنگی یادگار نمن استھل پر بھی گلہائے عقیدت پیش کی اور قوم کی خدمت میں اپنی جانوں کا نذرانہ پیش کرنے والے بہادروں کو خراج عقیدت پیش کیا۔
جنرل انیل چوہان کو فیلڈ کمانڈروں نے لائن آف کنٹرول  پر موجودہ آپریشنل صورتحال اور سیکورٹی کے منظر نامے پر بریفنگ دی۔ انہوں نے دفاعی انفراسٹرکچر کی ترقی اور خطے میں پرخطرعلاقوں نیز موسمی حالات کے باوجود آپریشنل تیاریوں کا بھی جائزہ لیا۔
سی ڈی ایس نے فوجیوں سے خطاب کرتے ہوئے انہیں پیشہ ورانہ مہارت پیدا کرنے اور ہندوستانی فوج کی جرات اور بہادری کی بھرپور روایت کو آگے بڑھانے کی تلقین کی۔ انہوں نے اعلیٰ ترین ترتیب کی آپریشنل تیاریوں کی ضرورت پر بھی زور دیا۔ دیوالی کے موقع پر سی ڈی ایس کے دورے نے مشکل حالات میں فرنٹ لائن پر تعینات فوجیوں کے حوصلے بلند کرنے کا کام کیا۔
۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11791
(Visitor Counter : 92
کیمیکلز اور فرٹیلائزر کی وزارت
موجودہ مالی سال 20-21 کے پہلے دو سہ ماہی میں 40 فیصد سے زیادہ اضافے کے ساتھ ایچ آئی ایل نے 530.10 میگا ٹن میلاتھیان ٹیکنیکل تیار کیا
جناب ڈی وی سدانند گوڑا نے ان کے شاندار کارنامے پر ایچ آئی ایل کی ٹیم کو مبارکباد پیش کی
نئی دہلی، 22 اکتوبر 2020/ محکمہ کیمیکل اینڈ پیٹرو کیمیکلز برائے کیمیکل اینڈ فرٹیلائزرز کے ماتحت ایک پی ایس یو ایچ آئی ایل  لمیٹڈ نے مالی سال 20-21 کے پہلے دو سہ ماہی میں مالیاتھیان ٹیکنیکل کی اب تک کی سب سے زیادہ پیداوار رجسٹرڈ کی ہے۔
کووڈ-19 وبائی امراض کی وجہ سے پابندیوں کے باوجود کمپنی نے سال کے پہلے دو سہ ماہی میں 530.10 میٹرک ٹن مالیتھین ٹیکنیکل تیار کیا جبکہ اس سے گذشتہ مالی سال کے اسی عرصے میں 375.5 میٹرک ٹن کے مقابلے میں 41 فیصد اضافہ ریکارڈ کیا گیا۔
کمپنی نے پہلے دو حلقوں میں بھی مالیاتھیان کی سب سے زیادہ فروخت کا اندراج کیا ہے اور مختلف مقدار میں وزارت زراعت کے ویکٹر کنٹرول پروگرام اور ملک بھر میں میونسپل کارپوریشنوں کو ویکٹر کنٹرول پروگرام کے لئے یہ پوری مقدار فراہم کردی ہے۔ اس کمپنی نے ایران کو حکومت کی طرف سے وزارت خارجہ کے ذریعہ اس مدت کے دوران مالیتھیان ٹیکنیکل کی برآمد بھی کی ہے۔
مرکزی وزیر برائے کیمیکلز اور کھاد جناب ڈی وی سدانند گوڑا نے اس شاندار کارنامے پر ایچ آئی ایل کی منتظمہ کو مبارکباد پیش کی۔
ایچ آئی ایل کیڑے مار ادویات کے مختلف تکنیکی اور تشکیلاتی درجات کی تیاری میں مصروف ہے۔ وبائی امراض پھیلنے کی وجہ سے مختلف رکاوٹوں کے باوجود ، کمپنی نے افرادی قوت کی محدود فراہمی اور سپلائی چین میں خلل اندازی کے ساتھ ، اپریل 20 کے مہینے میں پیداواری سرگرمیاں شروع کیں ، تاکہ حکومت کے تعاون یافتہ پروگراموں کی حمایت کرنے اور زرعی کیمیکلوں کی فراہمی کے اپنے عہد کو پورا کیا جا سکے۔
ن ۔ ج ق۔ ج
Uno6618
(Visitor Counter : 95
وزیراعظم کا دفتر
وزیر اعظم نے رمضان کے مقدس مہینے کے آغاز پر عوام کو مبارک باد دی
نئی دہلی، 24 اپریل 2020، وزیر اعظم جناب نریندر مودی نے رمضان کے مقدس مہینے کے آغاز پر عوام کو مبارکباد دی ہے۔
وزیر اعظم نے کہا ’’رمضان مبارک! میں سبھی کی سلامتی ، فلاح وبہبود اور خوشحالی کے لئے دعا گو ہوں۔ یہ مقدس مہینہ اپنے ساتھ ڈھیر ساری شفقت، ہم آہنگی اورہمدردی لائے۔ ہم کووڈ-19 کے خلاف جاری جنگ میں فیصلہ کن جیت حاصل کریں اور اس زمین ایک صحت مند سیارہ بنائیں’’۔
ٹیکسٹائلز کی وزارت
سمرتھ کے تحت 43 نئے عامل شراکت دار شاملِ فہرست۔ مزید 75,000 مستفیدین کو تربیت دی جائے گی
اسكیم عمل میں لانے والے شراکت داروں کی معاونت میں 5 فی صد اضافہ؛ اسکیم کے تحت ہنر فراہم کرنے والی صنعتوں کو انتہائی مطلوب راحت
ٹیکسٹائل سیکٹر میں صلاحیت سازی كی اسكیم  كی بااختیار کمیٹی کی آج منعقدہ میٹنگ میں اسكیم عمل میں لانے والے شراکت داروں کے پینل کو 43 نئے عامل شراکت داروں کی شمولیت کے ساتھ وسیع کر دیا گیا ہے اور تربیتی شراکت داروں کو تقریباً 75,000 مستفیدین كی تربیت کی اضافی ذمہ داری سونپی گئی ہے۔ اس كا مقصد افرادی قوت کو مہارت فراہم کرنا ہے۔
لاگت کے اصولوں میں 5 فیصد اضافے کے ساتھ فنڈنگ پیٹرن پر بھی نظر ثانی کی گئی ہے۔ اس سے اس اسکیم کے تحت ہنرمند بنانے والی صنعتوں کو نہایت دركار اضافی مالی مدد فراہم ہو گی۔
اس اقدام کے ساتھ، ٹیکسٹائل کی وزارت اب 157 ٹیکسٹائل انڈسٹریز/انڈسٹری ایسوسی ایشنز کے ساتھ شراکت داری کر رہی ہے۔ ان میں 16 مرکزی اور ریاستی حکومتوں کی ایجنسیاں اور وزارت کی 3 سیکٹرل تنظیمیں ہیں۔ مقصدسمرتھ کے تحت تربیتی پروگرام شروع کرنا ہے۔۔
یہ اسکیم ملک کی 28 ریاستوں اور 6 مرکز کے زیر انتظام علاقوں كا احاطہ كر چکی ہے اور سماج کے تمام طبقات بشمول درجِ فہرست ذات و قبائل اور دیگر پسماندہ زمروں کی ضرورتوں كو پورا کیا جا رہا ہے۔ اب تک مختص 4.72 لاکھ مستفیدین کو تربیت كے ذریعہ ہنر مند بنانے کے نشانے میں سے 1.88 لاکھ كا نشانہ پار كر لیا گیا ہے۔ اس اسکیم کے تحت اب تک تربیت یافتہ مستفیدین میں سے 85 فی صد سے زیادہ خواتین ہیں۔ منظم شعبے کے کورسیز میں تربیت یافتہ 70 فی صد سے زیادہ مستفیدین كی تعیناتی ہو گئی ہے۔
سمرتھ ٹیكسٹائل كی وزارت کا مطالبہ پر مبنی اور تعیناتی کرانے والا مہارت کا ہمہ جہت پروگرام ہے۔ اسے ہنرمندی كے فروغ اور صنعت كاری كی وزارت کے ذریعے اختیار کردہ ہنرمندی کی وسیع پالیسی کے فریم ورک کے تحت وضع کیا گیا ہے۔
اس اسکیم کا مقصد منظم ٹیکسٹائل اور متعلقہ شعبوں میں روزگار کے مواقع پیدا کرنے میں صنعت کی کوششوں کو ترغیب دینا اور اس کی تکمیل میں معاونت کرنا ہے۔ داخلہ كی سطح کی مہارت کے علاوہ اسکیم کے تحت اپ اسکلنگ / ری اسکلنگ پروگرام کے لیے ایک خصوصی گنجائش بھی نكالی گئی ہے۔ اس كا مقصد ملبوسات اور ملبوسات کے شعبوں میں موجودہ کارکنوں کی پیداواری صلاحیت کو بہتر بنانا ہے۔سمرتھ اسكیم ہینڈلوم، دستکاری، ریشم اور جوٹ كے روایتی ٹیکسٹائل کے شعبوں كی اعلیٰ مہارت/دوبارہ مہارت کی ضرورت کو بھی پورا کرتی ہے۔
وزیراعظم کا دفتر
وزیر اعظم نے یوم جمہوریہ کے موقع پر ملک کو مبارکباد پیش کی
وزیر اعظم جناب نریندر مودی نے ملک کے 72ویں یوم جمہوریہ کے موقع پر ملک کو مبارکباد پیش کی ہے۔
ایک ٹوئیٹ میں، وزیر اعظم نے کہا، ’’تمام اہل وطن کو یوم جمہوریہ کے موقع پر بہت ساری نیک خواہشات۔ جے ہند!
تمام ہندوستانیوں کو یوم جمہوریہ مبارک ہو۔ جے ہند!‘‘
خواتین اور بچوں کی ترقیات کی وزارت
این آئی پی سی سی ڈی نے’اے ڈبلیو سیز میں بچوں کی تشخیص کی حکمت عملی اور بچوں کی تشخیص کے کارڈزکے استعمال‘پر ایک آن لائن تربیتی پروگرام کا اہتمام کیا
نیشنل انسٹی ٹیوٹ آف پبلک کوآپریشن اینڈ چائلڈ ڈیولپمنٹ  نے دہلی کے این آئی پی سی سی ڈی میں 23 تا 24 اگست 2023 کو مشن سکشم آنگن واڑی اور پوشن 2.0 کے تحت عہدہ داروں اور تربیت کاروں کے لیے اے ڈبلیو سیز میں ’بچوں کی تشخیص کی حکمت عملی اور بچوں کی تشخیص کے کارڈز کے استعمال ‘پر ایک آن لائن تربیتی پروگرام کا انعقاد کیا۔تقریباً 47 شرکاء نے اس پروگرام میں حصہ لیا۔
صدر جمہوریہ کا سکریٹریٹ
بھارت کے صدر جمہوریہ نے پانچویں بین الاقوامی امبیڈکر اجتماع کی افتتاحی تقریب کو رونق بخشی
نئی دہلی 2؍ دسمبر 2021
بھارت کے صدر جمہوریہ جناب رام ناتھ کووند نے آج پانچویں بین الاقوامی امبیڈکر اجلاس کا افتتاح کیا۔ اس اجلاس کا اہتمام درج فہرست ذاتوں اور درج فہرست قبائل کے قانون سازوں اور پارلیمانوں اور ڈاکٹر امبیڈکر چیمبرس آف کامرس کے فورم کے ذریعہ کیاگیا ہے۔
اس موقع پر اظہار خیال کرتے ہوئے صدر جمہوریہ نے اس اہم اجتماع کے انعقاد کے لئے درج فہرست ذاتوں ایس سی اور درج فہرست قبائل ایس ٹی کے قانون سازوں اور ارکان پارلیمنٹ کے فورم کی ستائش کی۔ انہوں نے اس بات کو اجاگر کیا کہ یہ فورم، سماجی اور اقتصادی انصاف سے متعلق امور کو مسلسل اجاگر کررہا ہے اور ڈاکٹر امبیڈکر کے خیالات ونظریات کو پھیلانے اور عام کرنے میں ایک اہم کردار ادا کررہا ہے۔ انہیں اس بات کو نمایاں کرنے میں خوشی ہوئی کہ اس اجلاس میں تعلیم، صنعت کاری، جدت طرازی اور اقتصادی ترقی کے ساتھ ساتھ آئینی حقوق سے متعلق امور پر بھی توجہ مرکوز کی گئی ہے۔
صدر جمہوریہ نے کہا کہ بابا صاحب امبیڈکر، معاشرے کے اخلاقی ضمیر کو بیدار کرنے کے حق میں تھے۔ وہ کہا کرتے تھے کہ حقوق کا تحفظ محض قانون کے ذریعہ نہیں کیا جاسکتا بلکہ اس کے لئے معاشرے میں اخلاقی اور سماجی ضمیر کا ہونا بھی بہت ضروری ہے۔ انہوں نے اس کے لئے عدم تشدد اور آئینی ذرائع پر ہمیشہ زور دیا تھا۔
صدر جمہوریہ نے کہا کہ ہمارے آئین میں، درج فہرست ذاتوں اور درج فہرست قبائل کے تحفظ کی غرض سے متعدد تجاویز کو شامل کیاگیا ہے۔ آئین کی دفعہ 46 کے تحت ہدایت کی گئی ہے کہ ملک کو درج فہرست ذاتوں اور درج فہرست قبائل کے اقتصادی اور تعلیمی مفادات کا خاص خیال رکھتے ہوئے انہیں مستحکم بنانا چاہئے۔ اس کے ساتھ ساتھ اسی دفعہ میں مملکت کو ہدایت کی گئی ہے کہ وہ انہیں سماجی ناانصافی اور ہر قسم کے استحصال سےتحفظ فراہم کرے اور رہنما خطوط کو مؤثر بنانے کی خاطر بہت سے ادارے قائم کئے گئے ہیں اور طریق کار وضع کئے گئے ہیں۔ اس سلسلے میں خاطر خواہ بہتری ہوئی ہے، لیکن ہمارےملک اور سماج کو اب بھی بہت کچھ کرنے کی ضرورت ہے۔
صدر جمہوریہ نے کہا کہ محروم طبقات کے بہت سےلوگ اپنے حقوق اور اپنی فلاح وبہبود کے لئے حکومت کی پہل قدمیوں سے واقف نہیں ہیں۔ انہوں نے کہا کہ ان کی یہ بھی ذمہ داری ہے کہ وہ درج فہرست ذاتوں اور قبائل کے ان افراد کو آگے لے کر جائیں جنہیں انہوں نے ترقی کے سفر میں پیچھے چھوڑ دیا ہے۔اس طریقے سے وہ ڈاکٹر امبیڈکر کو اپنی سچی خراج عقیدت پیش کرسکتے ہیں۔
صدر جمہوریہ کی تقریر ملاحظہ کرنے کے لئے براہ کرم یہاں کلک کریں۔
Please click here to see the President’s Speech